Kazh loupard - Wikipedia

# Kazh loupard

### Diwar Wikipedia, an holloueziadur digor

Rummad Felidae

| Kazh loupard |

F. bengalensis
Rummatadur klasel
Ren : | Loened
Skourrad : | Chordata
Kevrennad : | Vertebrata
Urzhiad : | Carnivora
Kerentiad : | Felidae
Genad : | Panthera
Anv skiantel
Felis bengalensis (Kerr, 1792)

Ar pennad-mañ a denn d'ar vevoniezh

Ar c'hazh loupard (Felis bengalensis) a zo ur c'hazh gouez bihan eus gevred Azia. Ar memes ment hag ar c'hazh-ti eo. Diforc'hioù rannvroiel bras ez eus avat. E Indonesia e vuzul war-dro 45 cm gant ul lost a 20 cm tra ma vuzul 60 cm e rannvro an Amour. E vlevad a zo melenn er su, met da wenn-arc'hant e ya war-du an hanternoz. Ar bruched hag darn izel ar penn a zo gwen ha saotroù du en-deus zoken ma'z eo variant o furm.

Un aneval-noz. Hemolc'h a ra evned, skrignerien, pesked ha bronnegoù bihan. Pa antre e-barzh ur geriadenn e c'hell argasiñ ar pennoù-yar. Gantañ e unan e vev, estreget e-pad amzer ar gouennadur. Etre 2 ha 4 c'hizierigoù o-deus ar barezed goude un dougen a 65 devez.

Ar c'hazh loupard a vev e koadegoù dreist holl betek 3000 metr. E-kichen an dour e vez kavet met neual a ra ral a wech. Pignat a ra mat tre, avat.

Ar c'hazh loupard a c'hell en em c'houennañ gant ar c'hazh-ti. Ar c'hazh bengal a reer eus an hiron. Heñvel a-walc'h eo ouzh ar c'hazh loupard met kalz aesoc'h da zamesaat eo.

## [kemmañ] Ispesadoù

- felis bengalensis bengalensis, India, Bangladesh, gevred Azia, Yunnan
- felis bengalensis borneoensis, Borneo
- felis bengalensis chinensis, Sina, Taiwan
- felis bengalensis euptailura, Reter Siberia, Mongolia
- felis bengalensis horsfieldi, Himalaya
- felis bengalensis iriomotensis, Iriomote
- felis bengalensis javaensis, Java
- felis bengalensis manchurica, Mandchouria
- felis bengalensis minutus, Filipinez
- felis bengalensis sumatranus, Sumatra
- felis bengalensis trevelyani, reter Pakistan

## [kemmañ] Liammoù diavaez

ar c'hazh loupard

Adtapet diwar "http://br.wikipedia.org../../../k/a/z/Kazh_loupard.html"

##### Views

- Pennad
- Kaozeadenn
- Stumm a-vremañ pe stumm red

##### Klask